GRAD VARAŽDIN

CENTAR ZA ODGOJ I OBRAZOVANJE

TOMISLAV ŠPOLJAR

Jurja Križanića 33,

42 000 Varaždin

KLASA: 112-10/21-01/38

URBROJ: 2186-40-01-21-1

Varaždin, 14. listopad 2021.

Na temelju odredbi Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17., 68/18., 98./19. i 64./20.) u sklopu Otvorenog poziva na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju osnovnoškolskim i srednjoškolskim odgojno-obrazovnim ustanovama“ faza IV, UP.03.2.1.06. i Pravilnika o pomoćnicima u nastavi i stručnim komunikacijskim posrednicima „(Narodne novine“ broj 102./18., 59./19., i 22./20.) ravnatelj Centra za odgoj i obrazovanje Tomislav Špoljar raspisuje

**NATJEČAJ**

**za radno mjesto:**

**1.POMOĆNIK/POMOĆNICA U NASTAVI**  – 2 izvršitelja/ica na određeno, nepuno radno vrijeme

Mjesto rada: Centar za odgoj i obrazovanje Tomislav Špoljar, Jurja Križanića 33, Varaždin

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

Kandidat koji se prijavljuje za izvršavanje poslova

- **pomoćnika u nastavi** učenicima s teškoćama u razvoju:

* mora imati završeno najmanje četverogodišnje srednjoškolsko obrazovanje,
* ne smije biti osoba protiv koje se vodi kazneni postupak ili koja je pravomoćno osuđena za neko od kaznenih djela

Prije zasnivanja radnog odnosa na radnom mjestu pomoćnika u nastavi, kandidati moraju imati završenu edukaciju za pomoćnika u nastavi u minimalnom trajanju od 20 sati.

Kandidati za radno mjesto pomoćnika u nastavi koji u vrijeme podnošenja prijave na natječaj imaju završenu edukaciju za pomoćnika u nastavi u minimalnom trajanju od 20 sati, dužni su priložiti dokaz o istom prilikom podnošenja prijave na natječaj.

Za kandidate prijavljene na natječaj za radno mjesto pomoćnika u nastavi, a koji u trenutku prijave nemaju prethodno završenu edukaciju za pomoćnika u nastavi u minimalnom trajanju od 20 sati, u slučaju odabira za radno mjesto, organizirat će se navedena edukacija prije zasnivanja radnog odnosa.

Pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža pomoć.

 Uz prijavu na natječaj koju je potrebno vlastoručno potpisati i navesti osobne podatke, adresu stanovanja, kontakt telefonom te naziv radnog mjesta na koji se prijavljuje prilaže se:

* životopis
* dokaz o stečenoj razini obrazovanja (preslika svjedodžbe, diplome ili potvrde o stečenoj stručnoj spremi)
* uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 30 dana od dana raspisivanja natječaja
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
* potvrdu/uvjerenje o završenoj edukaciji za pomoćnika u nastavi u trajanju od najmanje 20 sati (ukoliko su završili neki od programa za edukaciju pomoćnika u nastavi)

Navedene isprave dostavljaju se u neovjerenoj preslici, a izabrani kandidati/kinje prije sklapanja ugovora o radu dužni su predočiti izvornike ili ovjerene preslike.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Obavijest o provedbi selekcijskog postupka koji će se obaviti razgovorom sa svakim kandidatom koji pristupi biti će objavljena na mrežnoj stranici Centra za odgoj i obrazovanje Tomislav Špoljar:<https://centar-tomislavspoljar.hr/?page_id=101>

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Natječaj je objavljen na mrežnoj stranici Hrvatskog zavoda za zapošljavanje, na mrežnoj stranici Centra i oglasnoj ploči Centra dana 14.10.2021. godine.

**Natječaj je otvoren 8 dana u razdoblju od 14.10.2021. do 22.10.2021. godine**. Ako se prijave šalju posljednjeg dana natječaja moraju biti poslane preporučenom pošiljkom.

Prijave na natječaj dostavljaju se osobno u tajništvo ili poštom na adresu : Centar za odgoj i obrazovanje Tomislav Špoljar, Jurja Križanića 33, 42 000 Varaždin, s naznakom **„Za natječaj – pomoćnik u nastavi“ NE OTVARATI.**

Prijave putem e-maila neće se razmatrati.

Nepravodobne i nepotpune prijave neće se razmatrati.

Kandidat/kinja prijavljen/na na natječaj o izboru kandidata biti će obaviješten/na putem mrežne stranice <https://centar-tomislavspoljar.hr/?page_id=101>.

Svi prijavljeni kandidati bit će obaviješteni najkasnije u roku od osam dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 24. stavku 3. Pravilnika.